Так, па самых простых падліках за два летнія месяцы і дзве дэкады жніўня (апошняя на момант размовы са спецыялістамі яшчэ доўжылася) у раёне выпала толькі 24,6 працэнта ападкаў ад нормы! І, як адзначыла начальнік аддзела клімату Рэспубліканскага цэнтра па гідраметэаралогіі Алена Камароўская, такога “сухога” лета ў нашым раёне не было за ўсю гісторыю назірання цэнтра. А гэта значыць, з пасляваенных часоў. З 1 чэрвеня па 27 жніўня ўключна ў раёне выпала толькі 72 мм ападкаў. Лета 2015 года пабіла папярэдні рэкорд 1994-га, калі на наш раён прыйшлося ўсяго 77 мм ападкаў. Таму гэтае лета ўвойдзе ў метэаралагічны летапіс як рэкорднае. Спадзяемся, восень “дацягне” да нормы і папесціць нас дажджлівым, уласцівым для гэтай пары года, надвор’ем.